ตลาดหุ้นเกิดใหม่ปรับขึ้นต่อ รับความหวังเฟดคงดอกเบี้ย
ตลาดหุ้นเกิดใหม่ปรับขึ้นเป็นวันที่ 2 แตะระดับสูงสุดในรอบ 1 เดือนในวันนี้(17 ก.ย.) โดยคาดการณ์ว่าธนาคารกลางสหรัฐ (เฟด) จะประกาศชะลอการขึ้นอัตราดอกเบี้ยออกไปในการประชุมนโยบายการเงิน ซึ่งจะเสร็จสิ้นในวันนี้ ตามเวลาสหรัฐ
17 ก.ย. 2558

ตลาดหุ้นเกิดใหม่ปรับตัวสูงขึ้นเป็นวันที่ 2 และแตะระดับสูงสุดในรอบ 1 เดือนในวันนี้(17 ก.ย.) ท่ามกลางแสคาดการณ์ว่าธนาคารกลางสหรัฐ (เฟด) จะประกาศชะลอการขึ้นอัตราดอกเบี้ยออกไปในการประชุมนโยบายการเงิน ซึ่งจะเสร็จสิ้นในวันนี้ ตามเวลาสหรัฐ
ดัชนี MSCI Emerging Markets Index ปรับตัวขึ้น 0.6% แตะที่ 827.85 จุด เมื่อเวลาประมาณ 15.00 น. ตามเวลาฮ่องกง
หุ้นเจียงซี คอปเปอร์พุ่งขึ้น 5.2% ที่ตลาดหุ้นฮ่องกง หลังเหตุแผ่นดินไหวรุนแรง 8.3 ที่ชิลีได้ช่วยหนุนราคาทองแดงให้สูงขึ้น
ทั้งนี้ นักวิเคราะห์มองว่า เฟดจะชะลอการปรับขึ้นอัตราดอกเบี้ยในการประชุม ซึ่งจะรู้ผลในวันนี้ เนื่องจากข้อมูลเศรษฐกิจสหรัฐออกมาในทิศทางแตกต่างกัน ขณะที่เศรษฐกิจโลกยังคงซบเซา